Efter landingen i England blev Sneum og Petersen mødt af fire officerer fra [[Royal Air Force|RAF]], som havde svært ved at tro, at de ''i den rådne kasse'' var fløjet over Nordsøen fra Danmark, men hurtigt blev deres forklaring bekræftet – bl.a. ved henvendelse til Sneums britiske kontaktofficer i Stockholm. Betydningen af fotografierne af radarinstallationen på Rømø blev først erkendt, efter at chefen for den britiske videnskabelige efterretningsorganisation, [[R.V. Jones]], og hans kollega Charles Frank afhørte Sneum. Desværre havde den engelske efterretningstjeneste [[MI 5]] ladet filmene fremkalde hos en lokal fotohandler, der næsten havde ødelagt alle negativerne. Ud over disse 35 mm film medbragte Sneum 16 mm filmoptagelser, som meget vigtige beviser på tyskernes aktiviteter. Det var englændernes første levende billeder af en tysk radar. Englænderne havde svært ved at forstå, hvordan Sneum kunne komme så tæt på. Det skyldtes, at han havde fået særlig skriftlig tilladelse af den stedlige tyske kommandant til at gå på ''[[kanin]]-jagt'' i området og altid bar sit fotoudstyr under vindjakken.
Personbillede_savnes